INFORMACIJE O IZDAJATELJU TEMELJNIH DELNIC

1. ODGOVORNE OSEBE

1.1 Vse osebe, odgovorne za podatke, navedene v prospektu, in, odvisno od primera, za določene dele prospekta in v tem primeru navesti te dele. V primeru fizičnih oseb, vključno s člani upravnih, poslovodnih ali nadzornih organov izdajatelja, je treba navesti ime in funkcijo te osebe; v primeru pravnih oseb navesti ime in registrirani sedež.

1.2 Izjava oseb, pristojnih za prospekt, da z vso skrbnostjo zagotavljajo, da so podatki,vsebovani v prospektu, po njihovi najboljši vednosti v skladu z dejstvi in da niso bila zamolčana dejstva, ki bi lahko spremenila pomen dokumenta. Izjava oseb, pristojnih za določene dele prospekta, da z vso skrbnostjo zagotavljajo, da so podatki,vsebovani v delu prospekta,za katerega so zadolženi, po njihovi najboljši vednosti v skladu z dejstvi in da niso bila zamolčana dejstva, ki bi lahko spremenila pomen prospekta.

2. ZAKONITI REVIZORJI

2.1 Imena in naslovi revizorjev izdajatelja v obdobju, na katerega se nanašajo pretekle finančne informacije (vključno z navedbo njihovega članstva v poklicnem združenju).

2.2 Če so v času, ki se nanaša na pretekle finančne informacije, revizorji odstopili, bili odpuščeni ali niso bili ponovno imenovani, je treba navesti ustrezne podrobnosti, če so pomembne.

3. IZBRANE FINANČNE INFORMACIJE

3.1 Izbrane pretekle finančne informacije glede izdajatelja je treba predložiti za vsako poslovno leto za obdobje, na katero se nanašajo pretekle finančne informacije ter za morebitno naslednje vmesno finančno obdobje, v isti valuti, kot so finančne informacije. Izbrane pretekle finančne informacije morajo vsebovati ključne številke, ki dajejo pregled finančnega stanja izdajatelja.

3.2 Če so predložene izbrane finančne informacije za vmesna obdobja, je treba predložiti tudi primerjalne podatke iz istega obdobja v prejšnjem poslovnem letu, razen, da je zahteva za informacijo o primerjalni bilanci izpolnjena, če se predloži informacija o letni bilanci stanja.

4. DEJAVNIKI TVEGANJA Jasno razkritje dejavnikov tveganja, specifičnih za izdajatelja ali njegovo panogo v oddelku z naslovom „Dejavniki tveganja“.

5. PODATKI O IZDAJATELJU

5.1 Poslovna preteklost in razvoj izdajatelja

5.1.1 firma in trgovsko ime izdajatelja;

5.1.2 kraj registracije izdajatelja in številka registracije;

5.1.3 datum ustanovitve družbe in čas obstoja izdajatelja, razen če je neomejen;

5.1.4 sedež in pravna oblika izdajatelja, zakonodaja, v okviru katere izdajatelj deluje, država ustanovitve ter naslov in telefonska številka njegovega registriranega sedeža (ali glavni sedež podjetja, če se razlikuje od registriranega sedeža;

5.1.5 pomembni dogodki v razvoju poslovne dejavnosti izdajatelja.

5.2 Naložbe

5.2.1 Opis (vključno z zneskom) glavnih naložb izdajatelja za vsako poslovno leto za obdobje, pokrito s preteklimi finančnimi informacijami do datuma prospekta;

5.2.2 Opis glavnih naložb izdajatelja, ki so trenutno v teku, vključno z geografsko razporeditvijo teh naložb (doma in v tujini) ter načinom financiranja (notranje ali zunanje);

5.2.3 Informacija o najpomembnejših bodočih naložbah izdajatelja, za katere so njegovi poslovodni organi že prevzeli obveznosti.

6. PREGLED POSLOVANJA

6.1 Glavna področja dejavnosti

6.1.1 Opis in ključni dejavniki, ki se nanašajo na naravo poslovanja izdajatelja in njegove glavne dejavnosti, ob navedbi glavnih vrst prodajanih proizvodov in opravljanih storitev za vsako poslovno leto za obdobje, na katero se nanašajo pretekle finančne informacije.

6.1.2 Navedba morebitnih pomembnejših novih proizvodov in/ali storitev, ki so bili uvedeni ter – v obsegu, v katerem je bil javno razkrit razvoj novih proizvodov ali storitev – stanje razvoja.

6.2 Glavni trgi Opis glavnih trgov, na katerih je izdajatelj dejaven, vključno z razčlenitvijo skupnih prihodkov po vrstah dejavnosti in geografski trg za vsako poslovno leto za obdobje, na katero se nanaša pretekla finančna informacija.

6.3 Če so na informacije, predložene v skladu s točkama 6.1 in 6.2, vplivali izjemni dejavniki, je treba navesti to dejstvo.

6.4 Če je to pomembno za poslovanje ali rentabilnost izdajatelja, navesti kratke informacije o morebitni odvisnosti izdajatelja od patentov ali licenc, industrijskih, trgovskih ali finančnih pogodb ali novih proizvodnih procesov.

6.5 Osnova za morebitne izjave izdajatelja o njegovem položaju glede konkurenčnosti.

7. ORGANIZACIJSKA STRUKTURA

7.1 Če je izdajatelj del skupine, kratek opis te skupine in položaja izdajatelja v njej.

7.2 Seznam pomembnih hčerinskih podjetij izdajatelja, vključno z imenom, državo ustanovitve ali sedeža, deleža lastniških pravic in, če se razlikuje, deleža pravic glasovanja.

8. PREMOŽENJE, OBRATI IN OPREMA

8.1 Podatki o obstoječih ali načrtovanih pomembnih materialnih naložbah, vključno s premoženjem v zakupu in morebitnimi večjimi stvarnimi obremenitvami na to.

8.2 Opis morebitnih okoljskih vprašanj, ki bi lahko vplivala na izkoriščanje opredmetenih osnovnih sredstev izdajatelja.

9. PREGLED DELOVANJA IN STANJA FINANC

9.1 Finančno stanje Če ni navedeno drugje v prospektu, je treba predložiti opis finančnega stanja izdajatelja, sprememb finančnega stanja ter poslovnih rezultatov za vsako leto in za vsako prehodno obdobje, za katero se zahtevajo pretekle finančne informacije, vključno z razlogi bistvenih sprememb iz leta v leto v finančnih informacijah v obsegu, potrebnem za razumevanje celotne poslovne dejavnosti izdajatelja.

9.2 Rezultati poslovanja

9.2.1 Informacije o pomembnih dejavnikih, vključno z nenavadnimi ali redkimi dogodki ali novim razvojem dogodkov, ki bistveno vplivajo na prihodke od poslovanja izdajatelja, ob navedbi obsega, v katerem so bili prihodki na ta način okrnjeni.

9.2.2 Če se v finančnih poročilih pokažejo bistvene spremembe pri čistih prihodkih iz prodaje, je treba podrobno obrazložiti razloge za takšne spremembe.

9.2.3 Informacije glede državne, gospodarske, fiskalne, monetarne ali politične strategije ali dejavnikov, ki so bistveno vplivali ali bi lahko bistveno vplivali, neposredno ali posredno, na dejavnosti izdajatelja.

10. LASTNI KAPITAL

10.1 Informacija o lastnem kapitalu izdajatelja (kratkoročnem in dolgoročnem).

10.2 Obrazložitev virov in zneskov denarnega toka izdajatelja ter podroben opis le-tega.

10.3 Informacija o potrebah tujega financiranja ter strukturi financiranja izdajatelja.

10.4 Informacije o morebitnih omejitvah uporabe lastnega kapitala, ki so bistveno vplivale ali bi lahko bistveno vplivale, neposredno ali posredno, na dejavnosti izdajatelja.

10.5 Informacija o pričakovanih virih sredstev, ki so potrebna za izpolnjevanje obveznosti iz točk 5.2.3 in 8.1.

11. RAZISKAVE IN RAZVOJ, PATENTI IN LICENCE Če je pomembno, opis raziskovalne in razvojne strategije izdajatelja za vsako poslovno leto za obdobje, pokrito s preteklimi finančnimi informacijami vključno z navedbo zneska za raziskovalne in razvojne dejavnosti, ki jih je sponzoriral izdajatelj.

12. INFORMACIJA O TRENDIH

12.1 Navedba najpomembnejših najnovejših trendov glede proizvodnje, prodaje in zalog ter stroškov in prodajnih cen od konca zadnjega poslovnega leta do datuma prospekta.

12.2 Obvestila o znanih trendih, negotovostih, povpraševanju, obveznostih ali dogodkih, ki bi vsaj v tekočem poslovnem letu utegnili v precejšnji meri vplivati na perspektivo izdajatelja.

13. NAPOVEDI ALI OCENE DOBIČKA Če se izdajatelj odloči, da predloži napoved dobička ali oceno dobička, mora prospekt v točkah 13.1 in 13.2 vsebovati naslednje informacije:

13.1 Navedbo, ki opredeljuje glavne predpostavke, na katerih temelji napoved ali ocena izdajatelja. Treba je jasno razlikovati med predpostavkami o dejavnikih, na katere lahko vplivajo člani upravnih, poslovodnih ali nadzornih organov, in predpostavkami o dejavnikih, ki so popolnoma izven vpliva članov upravnih, poslovodnih ali nadzornih organov; pri tem morajo biti predpostavke lahko razumljive za investitorje; morajo biti določene in natančne in ne smejo biti povezane s splošno točnostjo ocen, na katerih temelji napoved.

13.2 Poročilo, pripravljeno s strani neodvisnih računovodij ali revizorjev, v katerem neodvisni računovodje ali revizorji navajajo, da je bila napoved ali ocena pravilno pripravljena na navedeni podlagi in, da je obračunska podlaga za napoved ali oceno v skladu z obračunsko strategijo izdajatelja.

13.3 Napoved ali ocena dobička, pripravljena na podlagi, ki je primerljiva s preteklimi finančnimi informacijami.

13.4 Če je izdajatelj objavil napoved dobička v prospektu, ki še ni vplačan, je treba predložiti izjavo, v kateri pojasnjuje ali je ta napoved še točna kot v času priprave prospekta, ter v primeru, če ta napoved ne velja več, pojasnitev zakaj ne velja.

14. UPRAVNI, POSLOVODNI IN NADZORNI ORGANI TER VIŠJE VODSTVO

14.1 Ime in naslov naslednjih oseb, kakor tudi njihova funkcija v podjetju izdajatelja ob navedbi najpomembnejših dejavnosti, ki jih opravljajo izven podjetja izdajatelja, če so te pomembne za izdajatelja: (a) članov upravnih, poslovodnih ali nadzornih organov; (b) družbenikov z neomejeno odgovornostjo v primeru komanditne družbe; (c) ustanoviteljev, če gre za družbo, ki obstaja manj kot pet let; (d) višjega poslovodnega delavca, ki je pristojen, da potrdi dejstvo, da ima izdajatelj ustrezna strokovna znanja in izkušnje za vodenje poslovnih dejavnosti izdajatelja. Vrsto morebitnih sorodstvenih odnosov med temi osebami. Za vsakega člana upravnih, poslovodnih ali nadzornih organov izdajatelja ter za osebo, opisano v točkah (b) in (d) prvega pododstavka, podrobni podatki o ustreznih poslovodnih znanjih in izkušnjah te osebe ter naslednje informacije: (a) imena vseh podjetij in družb, pri katerih je navedena oseba bila član upravnih, poslovodnih ali nadzornih organov ali družbenik kadar koli v zadnjih petih letih, ob navedbi dejstva, ali je ta oseba še vedno član upravnih, poslovodnih ali nadzornih organov ali družbenik. Ni potrebno našteti vseh hčerinskih podjetij izdajatelja, v katerih je navedena oseba tudi član upravnih, poslovodnih ali nadzornih organov; (b) morebitne obsodbe v zvezi s kaznivimi dejanji goljufije v času najmanj zadnjih pet let; (c) podrobne podatke o morebitnih stečajih, stečajnih upravah ali likvidacijah, s katerimi je bila v obdobju najmanj zadnjih petih let povezana oseba, opisana v točkah (a) in (b) prvega pododstavka, ki je imela katero koli izmed funkcij, navedenih v točkah (a) in (b) prvega pododstavka: član upravnih, poslovodnih ali nadzornih organov. (d) podrobne podatke o morebitnih javnih obtožbah in/ali sankcijah te osebe s strani z zakonom ali drugim predpisom urejenih organov (vključno s pristojnimi poklicnimi organi) ter podatke o tem, ali je ta oseba bila kadar koli v zadnjih petih letih s strani sodišča šteta za neprimerno za članstvo v upravnih, poslovodnih ali nadzornih organih izdajatelja ali za dejavnost v poslovodstvu ali vodenju poslov izdajatelja. Če ni takih informacij, je treba predložiti izjavo v tem smislu.

14.2 Navzkrižje interesov upravnih, poslovodnih in nadzornih organov ter vodilne strukture Treba je jasno navesti potencialno navzkrižje interesov med obveznostmi do družbe izdajatelja s strani oseb, navedenih v točki 14.1 prvega pododstavka in njihovih osebnih koristi ali drugih obveznosti. Če takih navzkrižij ni, je treba predložiti izjavo v tem smislu. Vsak sporazum ali dogovor z večji delničarji, kupci, dobavitelji ali drugimi, na podlagi katerega je bila določena oseba, navedena v prvem pododstavku točke 14.1, izbrana za člana upravnega, poslovodnega ali nadzornega organa ali za člana vodilne strukture.

15. OSEBNI PREJEMKI IN DAJATVE Za zadnje zaključeno poslovno leto je treba za osebe, navedene v točkah (a) in (b) prvega pododstavka točke 14.1 navesti naslednje podatke:

15.1 Znesek osebnih prejemkov (vključno z morebitno nagrado za uspešnost ali odloženim nadomestilom) in storitve ki jih takim osebam plačajo izdajatelj in njegove hčerinske družbe za delo, ki ga za njih opravijo v kakršni koli funkciji. Te informacije morajo biti podane po posamičnih primerih, razen če se v matični državi izdajatelja posamični podatki ne zahtevajo in če jih izdajatelj na drugačen način ne razkrije.

15.2 Celotni znesek, ki ga izdajatelj ali njegove hčerinske družbe rezervirajo ali obračunajo za zagotovitev pokojnine, starostne pokojnine ali podobnih dajatev.

16. STRATEGIJA VODSTVA DRUŽBE Za zadnje zaključeno poslovno leto je treba za osebe, navedene v točkah (a) in (b) prvega pododstavka točke 14.1, navesti naslednje podatke, če ni določeno drugače:

16.1 Datum poteka sedanjega mandata, če je primerno, ter obdobje, v katerem je ta oseba opravljala svojo funkcijo.

16.2 Informacije o pogodbah o nudenju storitev, sklenjenih med člani upravnih, poslovodnih ali nadzornih organov in izdajateljem ali katero koli izmed njegovih hčerinskih družb, ki predvidevajo ugodnosti po končanju zaposlitve, oziroma ustrezna negativna izjava.

16.3 Informacije o revizijskem odboru in o odboru za nagrajevanje izdajatelja, vključno z imeni članov odbora in povzetkom poslovnika, po katerem odbor deluje.

16.4 Izjava ali izdajatelj izpolnjuje predpise o upravljanju podjetij, ki veljajo v državi njegove ustanovitve. Če izdajatelj ne izpolnjuje zahtev teh predpisov, izjava v tem smislu in obrazložitev zakaj izdajatelj ne izpolnjuje zahtev teh predpisov.

17. ZAPOSLENI

17.1 Bodisi število zaposlenih na koncu obdobja bodisi povprečje za vsako poslovno leto za obdobje, na katero se nanašajo pretekle finančne informacije do datuma prospekta (in spremembe teh številk, če so bistvene) in, če je mogoče in pomembno, razčlenitev zaposlenih po glavnih kategorijah dejavnosti in geografski lokaciji. Če izdajatelj zaposluje precejšnje število zaposlenih za določen čas, je treba navesti povprečno število zaposlenih za določen čas v zadnjem poslovnem letu.

17.2 Lastništvo delnic in možnost ugodnega nakupa delnic Za vsako osebo, navedeno v točkah (a) in (b) prvega pododstavka točke 14.1 navesti čim novejše informacije o njihovem lastništvu delnic ter morebitne opcije nad delnicami v družbi izdajatelja.

17.3 Opis morebitnih sporazumov za vključevanje zaposlenih v kapital izdajatelja.

18. VEČJI DELNIČARJI

18.1 Kolikor je izdajatelju znano, navesti ime vsake osebe, ki ni član upravnega, poslovodnega ali nadzornega organa, ki ima, neposredno ali posredno, delež ali glasovalne pravice v družbi izdajatelja, ki jih je po nacionalni zakonodaji treba prijaviti, skupaj z zneskom deleža vsake take osebe, ali, če takih oseb ni, je treba predložiti ustrezno negativno izjavo.

18.2 Informacije o tem, ali imajo večji delničarji izdajatelja različne glasovalne pravice, ali ustrezno negativno izjavo.

18.3 Kolikor je znano izdajatelju, navesti ali se izdajatelj nahaja v neposrednem ali posrednem lastništvu in kdo stoji za tem in opisati način takšnega nadzora ter obstoječe ukrepe za preprečitev zlorabe takšnega nadzora.

18.4 Opis morebitnih dogovorov, znanih izdajatelju, katerih delovanje bi lahko pozneje imelo za posledico spremembo nadzora nad izdajateljem.

19. TRANSAKCIJE S POVEZANIMI SUBJEKTI Podrobnosti o transakcijah s povezanimi subjekti (ki so v tem smislu tisti, navedeni v standardih, sprejetih v skladu z Uredbo (ES) št. 1606/2002), ki jih je izdajatelj sklenil v obdobju, na katero se nanašajo pretekle finančne informacije do datuma prospekta je treba navesti v skladu z ustreznim standardom, sprejetim skladno z Uredbo (ES) št. 1606/2002, če pride v poštev. Če se ti standardi ne uporabljajo za izdajatelja, je treba razkriti naslednje informacije: (a) vrsto in obseg transakcij, ki so kot posamezen posel ali v celoti bistvene za izdajatelja. Če te transakcije s povezanimi subjekti niso zaključene na čisto poslovni podlagi, je treba predložiti obrazložitev, zakaj te transakcije niso bile zaključene na čisto poslovni podlagi. V primeru neporavnanih posojil, vključno z garancijami kakršne koli vrste, navesti neporavnani znesek; (b) znesek ali odstotek, v katerem so transakcije s povezanimi subjekti sestavni del prometa izdajatelja.

20. FINANČNE INFORMACIJE O AKTIVI IN PASIVI IZDAJATELJA, NJEGOVEMU POLOŽAJU TER POSLOVNIH IZIDIH

20.1 Pretekle finančne informacije Revizijsko pregledane pretekle finančne informacije, ki se nanašajo na zadnja tri poslovna leta (ali na ustrezno krajše obdobje, v katerem je izdajatelj deloval), ter revizijsko poročilo za vsako poslovno leto. Take finančne informacije morajo biti pripravljene v skladu z Uredbo (ES) št. 1606/2002, oziroma, če se ta Uredba ne uporablja, v skladu z nacionalnimi računovodskimi standardi države članice za izdajatelje iz Skupnosti. Pri izdajateljih iz tretjih držav mora biti takšna finančna informacija pripravljena v skladu z mednarodnimi računovodskimi standardi, ki so bili sprejeti po postopku iz člena 3 Uredbe (ES) št. 1606/2002, ali v skladu z nacionalnimi računovodskimi standardi tretje države, ki so enakovredni tem standardom. Če takšna finančna informacija ni enakovredna tem standardom, jo je treba predložiti v obliki ponovno sestavljenega izkaza o finančnem stanju. Revizijsko pregledane pretekle finančne informacije za zadnje dve leti morajo biti predložene in pripravljene v obliki, ki je skladna obliki, ki jo bo izdajatelj sprejel v naslednjih objavljenih letnih finančnih poročilih ob upoštevanju računovodskih standardov in strategij, kakor tudi zakonodaje, ki se uporabljajo za takšna poročila. Če izdajatelj deluje na sedanjem področju svoje gospodarske dejavnosti manj kot eno leto, je treba pripraviti revidirano preteklo finančno informacijo za to obdobje v skladu s standardi, ki se uporabljajo za letna finančna poročila po Uredbi (ES) št. 1606/2002, oziroma, v primeru, da se ta uredba ne uporablja, v skladu z nacionalnimi računovodskimi standardi države članice, če je izdajatelj iz Skupnosti. Pri izdajateljih iz tretjih držav mora biti takšna pretekla finančna informacija pripravljena v skladu z mednarodnimi računovodskimi standardi, ki so bili sprejeti po postopku iz člena 3 Uredbe (ES) št. 1606/2002, ali v skladu z nacionalnimi računovodskimi standardi tretje države, ki so enakovredni tem standardom. Ta pretekla finančna informacija mora biti revizijsko pregledana.

Če so revizijsko pregledane finančne informacije pripravljene v skladu z nacionalnimi računovodskimi standardi, morajo finančne informacije, predpisane v tej postavki, vsebovati vsaj naslednje: (a) bilanco stanja; (b) izkaz uspeha; (c) izpisek, iz katerega so razvidne bodisi vse spremembe v lastnem kapitalu bodisi spremembe v lastnem kapitalu, pri katerih ne gre za tiste, ki nastanejo iz kapitalskih transakcij z lastniki in z izplačili lastnikom; (d) izpisek denarnega toka; (e) računovodsko strategijo in pojasnila. Pretekle letne finančne informacije je treba neodvisno revizijsko pregledati in v skladu z revizijskimi standardi, ki se uporabljajo v zadevni državi članici ali v skladu z enakovrednim standardom navesti ali za namen prospekta dajejo pravo sliko dejanskih razmerij.

20.1a Ta odstavek se lahko uporabi zgolj za izdaje potrdil o lastništvu z nominalno vrednostjo po enoti 50 000 EUR. Revizijsko pregledane pretekle finančne informacije, ki se nanašajo na zadnja tri poslovna leta (ali na ustrezno krajše obdobje, v katerem je izdajatelj deloval), ter revizijsko poročilo za vsako poslovno leto. Take finančne informacije morajo biti pripravljene v skladu z Uredbo (ES) št. 1606/2002, oziroma, če se ta Uredba ne uporablja, v skladu z nacionalnimi računovodskimi standardi države članice za izdajatelje iz Skupnosti. Pri izdajateljih iz tretjih držav mora biti takšna finančna informacija pripravljena v skladu z mednarodnimi računovodskimi standardi, ki so bili sprejeti po postopku iz člena 3 Uredbe (ES) št. 1606/2002 ali v skladu z nacionalnimi računovodskimi standardi tretje države, ki so enakovredni tem standardom. Sicer pa mora prospekt vsebovati naslednje informacije: (a) jasno izjavo, da finančna informacija, navedena v registracijskem dokumentu, ni bila pripravljena v skladu z mednarodnimi računovodskimi standardi, sprejetimi po postopku iz člena 3 Uredbe (ES) št. 1606/2002 in da bi bile velike razlike v finančnih informacijah, če bi se za pretekle finančne informacije uporabila Uredba (ES) št. 1606/2002; (b) neposredno po preteklih finančnih informacijah je treba predložiti opis razlik med mednarodnimi računovodskimi standardi, sprejetimi po postopku iz člena 3 Uredbe (ES) št. 1606/2002 in računovodskimi načeli, ki jih je sprejel izdajatelj pri pripravi letnih finančnih poročil. Revizijsko pregledane pretekle finančne informacije za zadnje dve leti morajo biti predložene in pripravljene v obliki, ki je skladna obliki, ki jo bo izdajatelj sprejel v naslednjih objavljenih letnih finančnih poročilih ob upoštevanju računovodskih standardov in strategij, kakor tudi zakonodaje, ki se uporablja za takšna poročila. Če so revizijsko pregledane finančne informacije pripravljene v skladu z nacionalnimi računovodskimi standardi, morajo finančne informacije, predpisane v tej postavki, vsebovati vsaj naslednje: (a) bilanco stanja; (b) izkaz uspeha; (c) izpisek, iz katerega so razvidne bodisi vse spremembe v lastnem kapitalu ali pa spremembe v lastnem kapitalu, pri katerih ne gre za tiste, ki nastanejo iz kapitalskih transakcij z lastniki in z izplačili lastnikom; (d) izpisek denarnega toka; (e) računovodsko strategijo in pojasnila. Pretekle letne finančne informacije je treba neodvisno revizijsko pregledati in v skladu z revizijskimi standardi, ki se uporabljajo v zadevni državi članici ali v skladu z enakovrednim standardom navesti, ali za namen prospekta dajejo pravo sliko dejanskih razmerij. Sicer pa mora prospekt vsebovati naslednje informacije: (a) jasno obrazložitev v smislu, kateri revizijski standardi so bili uporabljeni; b) obrazložitev primerov, kjer so bila bistvena odstopanja od mednarodnih revizijskih standardov.

20.2 Finančna poročila Če izdajatelj pripravi posamično in konsolidirano finančno poročilo, je treba v prospekt vključiti vsaj konsolidirano letno finančno poročilo.

20.3 Revizijski pregled preteklega zaključnega računa

20.3.1 Izjavo o tem, da so bile pretekle finančne informacije revizijsko pregledane. Če so zakoniti revizorji zavrnili revizijska poročila o preteklih finančnih informacijah ali če te vsebujejo omejitve ali odklonitve mnenja, je treba v celoti navesti takšno zavrnitev ali omejitve ali odklonitve mnenja in razloge, ki so bili za to navedeni.

20.3.2 Navedba drugih informacij v prospektu, ki je bil revizijsko pregledan s strani revizorjev.

20.3.3 Če finančni podatki iz prospekta niso vzeti iz revizijsko pregledanega finančnega izkaza izdajatelja, je treba navesti vir podatkov in to, da podatki niso bili revizijsko pregledani.

20.4 Starost najnovejše finančne informacije

20.4.1 Zadnje revizijsko pregledane finančne informacije ne smejo biti starejše od: (a) 18 mesecev od datuma prospekta, če izdajatelj v prospekt vključi revizijsko pregledan vmesni izkaz stanja; (b) 15 mesecev od datuma prospekta, če izdajatelj v prospekt vključi vmesni izkaz stanja, ki ni bil revizijsko pregledan.

20.5 Vmesne in druge finančne informacije

20.5.1 Če je izdajatelj po datumu zadnjih revizijsko pregledanih izkazih stanja objavil četrtletno ali polletno finančno informacijo, mora ta biti vključena v prospekt. Če je bila četrtletna ali polletna finančna informacija pregledana ali revizijsko pregledana, je treba vključiti tudi revizijsko poročilo ali poročilo o pregledu. Če četrtletna ali polletna informacija ni bila revizijsko pregledana ali pregledana, je treba to navesti.

20.5.2 Če je bil prospekt izdan več kot devet mesecev po koncu zadnjega revizijsko pregledanega poslovnega leta, mora vsebovati vmesno finančno informacijo, ki lahko ni revizijsko pregledana (v tem primeru je treba navesti to dejstvo) in ki se nanaša vsaj na prvih šest mesecev poslovnega leta. Vmesne finančne informacije morajo vključevati primerjalne podatke iz istega obdobja v prejšnjem poslovnem letu, razen, da je zahteva za informacijo o primerjalni bilanci lahko izpolnjena, če se predloži letna bilanca stanja.

20.6 Politika izplačevanja dividend Opis politike izdajatelja na področju izplačevanja dividend in morebitne omejitve v tem smislu.

20.6.1 Znesek dividende na delnico za vsako poslovno leto za obdobje, ki ga pokriva pretekla finančna informacija, poravnan zaradi primerljivosti, če se je število delnic v družbi izdajatelja spremenilo.

20.7 Pravni in arbitražni postopek Treba je predložiti informacije o morebitnih vladnih, pravnih ali arbitražnih postopkih (vključno s postopki, ki so po vednosti izdajatelja še odprti ali pa bi lahko bili sproženi) v obdobju, ki zajema najmanj 12 zadnjih mesecev, ki bi utegnili imeti ali so v nedavni preteklosti imeli bistven vpliv na finančni položaj ali rentabilnost izdajatelja in/ali skupine družb, sicer je treba predložiti negativno izjavo.

20.8 Bistvene spremembe finančnega položaja ali položaja poslovanja izdajatelja Opis bistvene spremembe finančnega položaja ali položaja poslovanja skupine družb, ki je nastala po koncu zadnjega finančnega obdobja, za katero je bila objavljena bodisi revizijsko pregledana finančna informacija ali vmesna finančna informacija, ali pa je treba predložiti ustrezno negativno izjavo.

21. DODATNI PODATKI

21.1 Delniški kapital Naslednje informacije od datuma zadnje bilance, vključno s preteklimi finančnimi informacijami:

21.1.1 Znesek izdanega kapitala in za vsak razred delniškega kapitala: (a) število odobrenih delnic; (b) število izdanih in v celoti vplačanih delnic in število izdanih, vendar ne v celoti vplačanih delnic; (c) nominalno vrednost na delnico ali pa navedbo, da delnice nimajo nominalne vrednosti; (d) uskladitev števila še neplačanih delnic na začetku in na koncu leta. Če je bilo v obdobju, ki ga pokrivajo pretekle finančne informacije, več kot 10 % kapitala plačano z drugimi sredstvi razen gotovine, je treba navesti to dejstvo.

21.1.2 Če obstajajo delnice, ki niso sestavni del lastnega kapitala, je treba navesti število in glavne značilnosti takšnih delnic.

21.1.3 Število, knjigovodsko vrednost in nominalno vrednost delnic, ki so del lastnega kapitala izdajatelja, katerih imetnik je izdajatelj ali druge osebe v njegovem imenu ali hčerinske družbe izdajatelja.

21.1.4 Število morebitnih konvertibilnih obveznic, zamenljivih obveznic ali vrednostnih papirjev s pooblastilom ob navedbi pogojev in postopkov konverzije, zamenjave ali vpisovanja.

21.1.5 Informacijo o in pogoje morebitnega nakupa in ali obveznosti glede odobrenega, vendar še ne izdanega kapitala ali glede povečanja kapitala.

21.1.6 Informacijo o kapitalu člana skupine družb, za katerega obstaja opcijska pravica ali za katerega je pogojno ali brezpogojno dogovorjeno, da se veže na opcijsko pravico ter podrobnosti o osebah, na katere se te opcijske pravice nanašajo.

21.1.7 Zgodovino delniškega kapitala s poudarkom na informacijah o morebitnih spremembah, ki so nastale v obdobju, na katerega se nanašajo pretekle finančne informacije.

21.2 Akt o ustanovitvi in statut družbe

21.2.1 Opis zastavljenih ciljev izdajatelja in kje v aktu o ustanovitvi in statutu se lahko najdejo.

21.2.2 Povzetek morebitnih določb akta o ustanovitvi izdajatelja, statuta ali ustanovne listine in predpisi, ki se nanašajo na člane upravnih, poslovodnih in nadzornih organov.

21.2.3 Opis pravic, posebnih ugodnosti in omejitev, ki so povezane z vsakim razredom obstoječih delnic.

21.2.4 Pojasnilo, kateri ukrepi so potrebni za spremembo pravic imetnikov delnic, pri čemer je treba navesti primere, v katerih so pogoji strožji od zakonskih predpisov.

21.2.5 Opis načina sklicevanja letnih skupščin in izrednih skupščin delničarjev, vključno s pogoji sprejema.

21.2.6 Kratek opis morebitne določbe v aktu o ustanovitvi, statutu, ustanovni listini ali predpisih, ki bi učinkovala v smislu zamika, odložitve ali preprečitve spremembe, ki je pod nadzorom izdajatelja.

21.2.7 Navedba morebitnih določb akta o ustanovitvi, statuta, ustanovne listine ali predpisov, če obstajajo, ki urejajo mejne vrednosti lastništva, nad katerimi je treba razkriti lastništvo delnic.

21.2.8 Opis pogojev, predpisanih v memorandumu in aktu o ustanovitvi, statutu, ustanovni listini ali predpisih, ki urejajo spremembe kapitala, če so ti pogoji strožji od zakonskih predpisov.

22. POMEMBNE POGODBE Povzetek vsake pomembne pogodbe, razen pogodb, sklenjenih v običajnem poteku poslovanja, ki jo je izdajatelj sklenil v zadnjih dveh letih pred objavo prospekta, in v kateri je izdajatelj ali kateri drugi član skupine družb ena izmed pogodbenic. Povzetek vseh drugih pogodb, ki obstajajo na dan izdaje prospekta (razen tistih, ki so bile sklenjene v običajnem poteku poslovanja), ki jih je sklenil kateri koli član skupine, in ki vsebuje določilo, na podlagi katerega ima član skupine obveznost ali pravico, ki je zelo pomembna za skupino.

23. INFORMACIJE TRETJE STRANI, MNENJE STROKOVNJAKOV TER IZJAVE O INTERESU

23.1 Če je v prospekt vključena izjava ali poročilo strokovnega izvedenca, je treba navesti ime te osebe, naslov podjetja, kvalifikacije in morebiten pomembni interes za družbo izdajatelja. Če je bilo poročilo pripravljeno na zahtevo izdajatelja, je treba predložiti izjavo v smislu, da je ta izjava ali poročilo vključeno, v obliki in v besedilu, ki ga je odobrila oseba, ki je odobrila vsebino tega dela prospekta.

23.2 Če so bile prevzete informacije od tretje osebe, je treba predložiti potrdilo, da so bile te informacije točno prikazane in da, kolikor je znano izdajatelju in koliko lahko ugotovi iz informacij, ki jih je objavila ta tretja stran, niso izpuščena dejstva, zaradi česar bi bila informacija netočna ali zavajajoča. Poleg tega mora izdajatelj preveriti vire informacij.

24. DOKUMENTI NA VPOGLED Treba je predložiti izjavo, da je v času veljavnosti prospekta možen vpogled v naslednje dokumente (ali kopije le-teh), kjer je primerno. (a) akt o ustanovitvi in statut izdajatelja; (b) vsa poročila, dopise in druge dokumente, pretekle finančne informacije, vrednotenja in izjave, ki jih je pripravil izvedenec na zahtevo izdajatelja, če so deli le-teh vključeni v prospekt ali če se prospekt na njih sklicuje; (c) pretekle finančne informacije izdajatelja ali, če gre za skupino, pretekle finančne informacije izdajatelja in njegovih hčerinskih podjetij za vsako izmed dveh poslovnih let pred objavo prospekta. Treba je tudi navesti, kje se ti dokumenti lahko pregledajo, bodisi v papirnati obliki ali z elektronskimi sredstvi.

25. INFORMACIJE O HOLDINŠKIH DRUŽBAH

25.1 Informacije v zvezi s podjetji, v katerih ima izdajatelj delež kapitala, ki bi lahko imel pomemben vpliv na oceno njegovih lastnih sredstev in obveznosti, finančnega položaja ali dobičkov in izgub.

26. INFORMACIJE O IZDAJATELJU POTRDIL O LASTNIŠTVU

26.1 Ime, sedež in upravni sedež, če to ni sedež.

26.2 Datum ustanovitve družbe in čas obstoja izdajatelja, razen če je neomejen.

26.3 Zakonodaja, po kateri izdajatelj posluje, ter pravna oblika, ki jo je prevzel po tej zakonodaji.

27. INFORMACIJE O OSNOVNIH DELNICAH

27.1 Opis vrste in razreda osnovnih delnic, vključno s kodo ISIN (mednarodno varnostno razpoznavno številko) ali drugo varnostno razpoznavno kodo.

27.2 Zakonodaja, po kateri so bile oblikovane osnovne delnice.

27.3 Navedba, ali so osnovne delnice imenske ali prinosniške in ali so v obliki potrdila ali v nematerializirani obliki. Če so v nematerializirani obliki, ime in naslov osebe, odgovorne za vodenje evidence.

27.4 Valuta osnovnih delnic.

27.5 Opis pravic, vključno z njihovimi omejitvami, ki izhajajo iz osnovnih delnic, in postopki za uveljavljanje teh pravic.

27.6 Pravice do dividend: (a) fiksen datum(i), ko nastopi upravičenje; (b) rok, po katerem upravičenje do dividend zapade, in navedba osebe, v korist katere zapade; (c) omejitve v zvezi z dividendami in postopki za nerezidenčne lastnike; (d) stopnja dividende ali metoda za njen izračun, roki in kumulativna ali nekumulativna narava izplačil.

27.7 Glasovalne pravice Predkupne pravice pri ponudbah za vpisovanje vrednostnih papirjev istega razreda Pravica do deleža v izdajateljevem dobičku Pravice do deleža v kakršnih koli viških v primeru likvidacije Določbe glede odkupa Določbe glede pretvorbe.

27.8 Datum izdaje osnovnih delnic, če se za izdajo potrdil o lastništvu za delnice oblikujejo nove osnovne delnice, ki ob izdaji potrdil o lastništvu za delnice še ne obstajajo.

27.9 Če se za izdajo potrdil o lastništvu delnic oblikujejo nove osnovne delnice, sklepi, pooblastila in dovoljenja, na podlagi katerih so bile ali bodo oblikovane in/ali izdane nove osnovne delnice.

27.10 Opis kakršnih koli omejitev glede proste prenosljivosti osnovnih delnic.

27.11 V zvezi z državo sedeža izdajatelja in državo(ami), v kateri je dana ponudba ali v kateri se prosi za sprejem v trgovanje: (a) informacije o davkih na dohodek od osnovnih delnic, zadržanih pri viru; (b) navedba o tem, ali izdajatelj prevzema odgovornost za zadržanje davkov pri viru.

27.12 Navedba obstoja vseh obveznih ponudb za prevzem in/ali pravil o izrivanju in odprodaji v zvezi z osnovnimi delnicami.

27.13 Navedba javnih ponudb za prevzem s strani tretjih oseb v zvezi z izdajateljevim kapitalom, do katerih je prišlo v predhodnem in tekočem finančnem letu. Navesti je treba ceno ali menjalne pogoje v zvezi s takimi ponudbami ter rezultat.

27.14 Sporazumi o vezavi: — vpletene stranke, — vsebina in izjeme po sporazumu, — navedba obdobja vezave.

27.15 Informacije o morebitnih lastnikih delnic, ki prodajajo svoje delnice

27.15.1 Ime in službeni naslov osebe ali pravne osebe, ki ponuja svoje osnovne delnice v prodajo, narava službenega položaja ali druge pomembne povezave, ki jih je imel ponudnik v zadnjih treh letih z izdajateljem osnovnih delnic ali katerim koli predhodnikom ali povezano osebo.

27.16 Redčenje

27.16.1 Znesek in procent takojšnjega redčenja, ki je posledica ponudbe potrdil o lastništvu za delnice.

27.16.2 Pri ponudbah za vpis potrdil o lastništvu za delnice obstoječim delničarjem, razkriti znesek in procent takojšnjega redčenja, če ne pristanejo na ponudbo.

27.17 Dodatne informacije, če obstaja istočasna ali skoraj istočasna ponudba ali sprejem v trgovanje osnovnih delnic istega razreda, kot so osnovne delnice, za katere se izdajajo potrdila o lastništvu.

27.17.1 Če se istočasno ali skoraj istočasno z oblikovanjem potrdil o lastništvu za delnice, za katere se prosi za sprejem v trgovanje na organiziranem trgu, vpisujejo ali nejavno prodajajo osnovne delnice istega razreda, kot so tiste, za katere se izdajajo potrdila o lastništvu, je treba navesti podrobnosti o naravi teh operacij ter številu in značilnostih osnovnih delnic, na katere se nanašajo.

27.17.2 Razkriti vse organizirane trge ali enakovredne trge, na katerih se po vednosti izdajatelja potrdil o lastništvu ponujajo ali so sprejete v trgovanje osnovne delnice istega razreda, kot so tiste, za katere se izdajajo potrdila o lastništvu.

27.17.3 V obsegu, znanem izdajatelju potrdil o lastništvu, navesti, ali so se večji delničarji ter člani upravnih, vodstvenih ali nadzornih organov nameravali prijaviti na ponudbo in ali se namerava kdor koli prijaviti za vpis več kot petih procentov ponujenih delnic.

28. INFORMACIJE V ZVEZI S POTRDILI O LASTNIŠTVU

28.1 Opis vrste in razreda potrdil o lastništvu, ki so v ponudbi in/ali sprejeta v trgovanje.

28.2 Zakonodaja, po kateri so bila oblikovana potrdila o lastništvu.

28.3 Navedba, ali so potrdila o lastništvu imenska ali prinosniška in ali so v obliki potrdila ali v nematerializirani obliki. Če so v nematerializirani obliki, vključiti ime in naslov osebe, odgovorne za vodenje evidence.

28.4 Valuta potrdil o lastništvu

28.5 Opisati vse pravice, ki izhajajo iz potrdil o lastništvu, vključno z vsemi omejitvami pravic, ki izhajajo iz potrdil o lastništvu, in morebitni postopek za uveljavljanje teh pravic.

28.6 Če so pravice do dividend, ki izhajajo iz potrdil o lastništvu, drugačne od pravic do dividend, objavljenih v zvezi z osnovnimi delnicami, je treba v zvezi s pravicami do dividend razkriti: (a) fiksen datum(e), ko nastopi upravičenje; (b) rok, po katerem upravičenje do dividend zapade, in navedbo osebe, v korist katere zapade; (c) comejitve v zvezi z dividendami in postopke za nerezidenčne lastnike; (d) stopnjo dividende ali metodo za njen izračun, roke in kumulativno ali nekumulativno naravo izplačil.

28.7 Če so glasovalne pravice, ki izhajajo iz potrdil o lastništvu, drugačne od glasovalnih pravic, objavljenih v zvezi z osnovnimi delnicami, je treba v zvezi s temi pravicami razkriti: — Glasovalne pravice. — Predkupne pravice pri ponudbah za vpisovanje vrednostnih papirjev istega razreda. — Pravica do deleža v izdajateljevem dobičku. — Pravice do deleža v kakršnih koli viških v primeru likvidacije. — Določbe glede odkupa. — Določbe glede pretvorbe.

28.8 Opisati uveljavljanje pravic in koristi od pravic, ki izhajajo iz osnovnih delnic, zlasti glasovalne pravice, pogoje, pod katerimi lahko izdajatelj potrdil o lastništvu za delnice uveljavlja te pravice, in ukrepe, predvidene za pridobivanje navodil imetnikov potrdil o lastništvu za delnice ter pravico do deleža v dobičku in likvidacijskih viških, ki se ne prenesejo na imetnike potrdil o lastništvu za delnice.

28.9 Pričakovani datum izdaje potrdil o lastništvu za delnice.

28.10 Opis kakršnih koli omejitev glede proste prenosljivosti potrdil o lastništvu za delnice.

28.11 V zvezi z državo sedeža izdajatelja in državo(ami), v kateri je dana ponudba ali v kateri se prosi za sprejem v trgovanje: (a) informacije o davkih na dohodek od potrdil za hrambo, zadržanih pri viru; (b) navedba o tem, ali izdajatelj prevzema odgovornost za zadržanje davkov pri viru.

28.12 Bančne ali druge garancije, povezane s potrdili o lastništvu za delnice in namenjene za jamstvo za obveznosti izdajatelja.

28.13 Možnost zamenjave potrdil o lastništvu za originalne delnice in postopek takšne zamenjave

29. INFORMACIJE O POGOJIH ZA PONUDBO POTRDIL O LASTNIŠTVU

29.1 Pogoji, statistika ponudbe, pričakovani terminski plan in dejanja, potrebna za izpeljavo ponudbe

29.1.1 Celoten znesek izdaje/ponudbe, pri čemer morajo biti ločeno navedeni vrednostni papirji, ponujeni v prodajo, in tisti, ponujeni za vpis; če znesek ni določen, opis sistema in rok za javno objavo dokončnega zneska ponudbe.

29.1.2 Obdobje, vključno z možnimi spremembami, v katerem bo ponudba odprta, ter opis procesa za prijavo.

29.1.3 Navedba, kdaj in pod kakšnimi pogoji se ponudba lahko prekliče ali začasno razveljavi in ali je preklic možen po začetku trgovanja.

29.1.4 opis možnosti za zmanjšanje vpisa ter način vračanja viškov, ki so jih vplačali prijavitelji.

29.1.5 Podrobnosti o najmanjšem in/ali največjem znesku za prijavo (kot število vrednostnih papirjev ali skupni znesek za naložbo).

29.1.6 Navedba obdobja, v katerem se lahko prijava umakne, če vlagatelji smejo umakniti svoj vpis.

29.1.7 Metoda in roki za vplačilo vrednostnih papirjev ter za dobavo vrednostnih papirjev.

29.1.8 Celovit opis načina in datum, ko je treba javno objaviti rezultate ponudbe.

29.1.9 Postopek za uveljavljanje kakršne koli predkupne pravice, možnost pogajanja za vpisne pravice in obravnava neuveljavljenih vpisnih pravic.

29.2 Načrt razdelitve in dodelitve

29.2.1 Različne kategorije možnih vlagateljev, katerim se ponudijo vrednostni papirji. Če se ponudba daje istočasno na trgih dveh ali več držav in če je za posamezne izmed njih rezerviran delež, navesti vsak delež.

29.2.2 V obsegu, znanem izdajatelju, navesti, ali so se večji delničarji ali člani izdajateljeve uprave ali nadzornih ali upravnih organov nameravali prijaviti na ponudbo in ali se namerava kdor koli prijaviti za vpis več kot petih procentov ponujenih delnic.

29.2.3 Razkritje pred dodelitvijo:

29.2.3.1 Razdelitev ponudbe v deleže, vključno z deleži za institucije, male vlagatelje in osebje izdajatelja ter kakršne koli druge deleže.

29.2.3.2 Pogoji, pod katerimi je mogoče uporabiti zahtevo za vrnitev, maksimalna velikost vrnitve ter kateri koli najnižji procenti, ki se lahko uporabljajo za posamezne deleže.

29.2.3.3 Metoda dodeljevanja ali metode, ki se uporabljajo za male deleže in deleže izdajateljevih delavcev, če je vpis teh deležev prevelik.

29.2.3.4 Opis vnaprej določene prednostne obravnave, ki se pri dodeljevanju prizna nekaterim razredom vlagateljev ali nekaterim skupinam pripadnosti (vključno s programi za prijatelje in družine), procent ponudbe, rezerviran za takšno prednostno obravnavo, ter merila za vključitev v take razrede in skupine.

29.2.3.5 Ali je obravnava vpisovanja ali ponudb za vpisovanje pri dodeljevanju morda določena glede na podjetje, preko katerega se to opravlja ali ki to opravlja.

29.2.3.6 Morebitna ciljna najmanjša posamična dodelitev v okviru malih deležev.

29.2.3.7 Pogoji za zaključitev ponudbe ter datum, ko je ponudbo mogoče najprej zaključiti.

29.2.3.8 Ali so večkratni vpisi dovoljeni in, če niso, kako bodo obravnavani.

29.2.3.9 Proces uradnega obveščanja prijaviteljev o dodeljenem znesku in navedba, ali se trgovanje lahko začne pred uradnim obvestilom.

29.2.4 Čezmerna dodelitev in opcija „green shoe“:

29.2.4.1 Obstoj in obseg vseh čezmernih dodelitev in/ali opcij „green shoe“.

29.2.4.2 Obdobje obstoja čezmernih dodelitev in/ali opcij „green shoe“.

29.2.4.3 V pogoji za uporabo čezmernih dodelitev ali uveljavljanje opcije „green shoe“.

29.3 Oblikovanje cen

29.3.1 Navedba cene, po kateri bodo ponujeni vrednostni papirji. Če cena ni znana ali ni uvedenega in/ali tekočega trga za vrednostne papirje, navesti metodo za določanje ponudbene cene, vključno s podatkom o tem, kdo je določil merila ali je uradno odgovoren za njihovo določitev. Navedba zneska vseh izdatkov in davkov, ki se zaračunavajo izrecno vpisniku ali kupcu.

29.3.2 Proces razkritja ponudbene cene.

29.3.3 Če obstaja ali bi lahko obstajal pomemben razkorak med ceno javne ponudbe in dejansko gotovinsko ceno vrednostnih papirjev za člane upravnih, vodstvenih ali nadzornih organov ali višje vodilne delavce ali povezane osebe, ki so jih ti pridobili s transakcijami v predhodnem letu ali ki jih imajo pravico pridobiti, je treba vključiti primerjavo javnega prispevka v predlagani javni ponudbi in dejanski gotovinski prispevek teh oseb.

29.4 Prodaja in odkup prve izdaje vrednostnih papirjev

29.4.1 Ime in naslov usklajevalca(ev) svetovne ponudbe in posameznih delov ponudbe ter v obsegu, znanem izdajatelju, borznih trgovcev v posameznih državah, kjer poteka ponudba.

29.4.2 Ime in naslov vseh plačilnih mest in depozitnih posrednikov v vsaki državi.

29.4.3 Ime in naslov oseb, ki so pristale, da prevzamejo izdajo na podlagi trdne obveze, ter ime in naslov oseb, ki so pristale, da plasirajo izdajo brez trdne obveze ali po dogovorih „po najboljših močeh“. Navedba glavnih elementov dogovorov, vključno s kvotami. Če ni zajamčena celotna izdaja, navedba dela, ki ni zajet. Navedba celotnega zneska provizije za izdajo in provizije za prodajo.

29.4.4 Kdaj je bil ali bo sklenjen dogovor o zajamčenem prevzemu.

30. SPREJEM V TRGOVANJE IN DOGOVORI O TRGOVANJU S POTRDILI O LASTNIŠTVU

30.1 Navedba, ali so ali bodo ponujeni vrednostni papirji predmet vloge za sprejem v trgovanje zaradi distribucije na organiziranem trgu ali drugih enakovrednih trgih, in navedba teh trgov. Te okoliščine je treba omeniti, ne da bi ustvari vtis, da bo sprejem v trgovanje na vsak način odobren. Če je znan, je treba navesti najzgodnejši datum, ko bodo vrednostni papirji sprejeti v trgovanje.

30.2 Vsi organizirani trgi ali enakovredni trgi, na katerih so po vednosti izdajatelja vrednostni papirji istega razreda, kot bodo ponujeni ali sprejeti v trgovanje, že sprejeti v trgovanje.

30.3 Če se istočasno ali skoraj istočasno z oblikovanjem vrednostnih papirjev, za katere se prosi za sprejem v trgovanje na organiziranem trgu, vpisujejo ali nejavno prodajajo vrednostni papirji istega razreda ali se za javno ali nejavno prodajo oblikujejo vrednostni papirji drugih razredov, je treba navesti podrobnosti o naravi teh operacij ter številu in značilnostih vrednostnih papirjev, na katere se nanašajo.

30.4 Ime in naslov oseb, ki imajo trdno obveznost delovati kot posredniki pri trgovanju na sekundarnem trgu in zagotavljajo likvidnost s stopnjami ponudbe za nakup in prodajo, ter opis glavnih pogojev njihove obveznosti.

30.5 Stabilizacija: če je izdajatelj ali delničar, ki prodaja, podelil opcijo čezmerne dodelitve ali če se sicer predlagajo dejavnosti za stabilizacijo cene v zvezi s ponudbo.

30.6 Dejstvo, da bo morda izvedena stabilizacija, da ni zagotovljeno, da bo izvedena, in da se lahko kadar koli ustavi.

30.7 Začetek in konec obdobja, v katerem lahko pride do stabilizacije.

30.8 Identiteta osebe, odgovorne za stabilizacijo v posameznih območjih pristojnosti, razen če to ni znano v času objave.

30.9 Dejstvo, da stabilizacijski posli lahko privedejo do višje tržne cene, kot bi prevladala sicer.

31. KLJUČNE INFORMACIJE O IZDAJI POTRDIL O LASTNIŠTVU

31.1 Razlogi za ponudbo in uporaba izkupička

31.1.1 Razlogi za ponudbo in, če je primerno, ocenjeni neto znesek izkupička, razdeljenega po vseh načrtovanih uporabah, prikazanih po prednostnem vrstnem redu uporabe. Če se izdajatelj zaveda, da pričakovani izkupiček ne bo zadoščal za financiranje vseh predlaganih uporab, navesti znesek in vire drugih potrebnih sredstev. Navesti je treba podrobnosti v zvezi z uporabo izkupička, zlasti če se uporablja za pridobivanje premoženja v druge namene kot tekoče poslovanje, za financiranje napovedanih prevzemov drugih podjetij ali za dokončno izplačilo, zmanjšanje ali vračilo dolgov.

31.2 Interesi fizičnih in pravnih oseb, vključenih v izdajo/ponudbo

31.2.1 Opis vseh interesov, vključno z navzkrižnimi, ki so pomembni za izdajo/ponudbo, s podrobnostmi o vseh vpletenih osebah in naravi interesov.

31.3 Dejavniki tveganja

31.3.1 Jasno razkritje dejavnikov tveganja, ki so pomembni za vrednostne papirje, ki so ponujeni in/ali sprejeti v trgovanje, da se oceni tržno tveganje v zvezi s temi vrednostnimi papirji, v oddelku z naslovom „Dejavniki tveganja“.

32. STROŠKI IZDAJE/PONUDBE POTRDIL O LASTNIŠTVU